**Folúntais**

**Treoirsheirbhís Aosoideachais**

**Dhún na nGall**

Tugann Bord Oideachais agus Oiliúna Dhún na nGall cuireadh d’iarrthóirí a bhfuil cáilíochtaí oiriúnacha acu,

cur isteach ar na poist seo a leanas:

**Treoirchomhairleoir Aosach (2) – Leitir Ceanainn agus Baile Dhún na nGall**

**An Post**

Bunaíodh Treoirsheirbhís Aosoideachais Dhún na nGall faoin Tionscnamh um Threoir ar Oideachas Aosach ar mhaithe le treoir oideachais agus gairme a chur ar fáil do fhoghlaimeoirí fásta a bhíonn rannpháirteach i gcláracha oideachais aosaigh de chuid Bord Oideachais agus Oiliúna Dhún na nGall agus do dhaoine ón phobal go ginearálta.

De thairbhe sos gairme, tá folúntais againn do Threoirchomhairleoir Aosach (beirt) chun seirbhisí treoracha a chur ar fáil. Cé go mbeidh post amháin lonnaithe i Leitir Ceanainn, agus an ceann eile lonnaithe I mBaile Dhún na nGall, beidh cuid mhór oibre for-rochtana i gceist.

**An Duine**

Táimid ar lorg treoirchomhairleoir (beirt) díograiseach a dhéanfaidh seachadadh ar chlár nuálaíoch cruthaitheach i dtaca le heolas, treoir agus comhairle a thabhairt dár gcliaint. Ba chóir go mbeadh sárscileanna cumarsáide agus idirphearsanta ag na hiarratasóirí, chomh maith le taithí oibre in oiliúint agus oideachas aosach/breis oideachais, i dteagasc, i seirbhís fostaíochta, in obair leis an aos óg, i bhforbairt pobail nó in eolaíocht shóisialta. Caithfidh na hiarratasóirí inniúlacht sa Ghaeilge, bunchéim agus ceann de na treoir-cháilíochtaí iarchéime seo a leanas a bheith acu:

• Dioplóma Iarchéime i nGairmthreoir nó i nGairmthreoir agus Comhlaireoireacht, nó

• Máistreacht san Oideachas (Treorach), nó

• Máistreacht Eolaíochta i gComhairleoireacht, nó

• Cáilíocht Iarchéime chomhionann atá aitheanta ag Cumann na hÉireann do Chomhairleoirí agus Síciteiripeoirí agus ag Institiúid na Treoirchomhairleoirí.

Ba chóir don iarratasóir láncheadúnas tiomána agus carr a bheith aige/aici. Déanfar an ceapachán ar bhunús Conradh Sainchuspóra bliain amháin faoi réir ag cáilíochtaí atá áirithe mar cháilíochtaí teagaisc faoi Meamram V7 nó Imlitir 32/92.

Tá súil againn go gceapfar an mbeirt i mí Eanáir 2016 agus go mbeidh agallaimh ar siúl i Leitir Ceanainn i rith na seachtaine faoin Aoine, 18ú Nollaig 2015.

**Tuarastal**

€ 41,474 - € 59,390

€ 37,327 - € 59,390 (iontralaí nua)

**Is é 12:00 nóin ar an Aoine, 11ú Nollaig 2015 an dáta deiridh ar a nglacfar le foirmeacha iarratais comhlánaithe.**

**Tabhair faoi deara:**

* D’fhéadfaí gearrliostáil a dhéanamh ar iarrthóirí.
* Ní glacfar le foirmeacha iarratais comhlánta a chuirtear le ríomhphost.
* ****Ní chuirfear san áireamh iarratais a thagann isteach mall.

**Sonraí Teagmhála:**

Aodhán Mac Closcaigh, Oifigeach Oibríochtaí AD

T: (074) 9161595 Ríomhphoist: [aidan@donegaletb.ie](mailto:aidan@donegaletb.ie)